Kuraniec
Kuraniec (valgevene-eesti transkriptsioonis Kuranets, valgevene Куранец) on agrolinnake (endine linn ja alev) Valgevenes Minski oblastis Vilejka rajoonis, Kuranieci külanõukogu halduskeskus. Agrolinnake asub samanimelisest raudteejaamast 200 meetri kaugusel. Asulas on keskkool, kultuurimaja ja raamatukogu. Vaatamisväärsusteks on vanad kalmistud ja õigeusu kirik aastast 1870. Kuraniecis on sündinud Valgevene kunstnik Leŭ Alpiarovič.